Bess Varde

Bess Varde ligger rett på nedsiden av Kjerkåsen i Skien, og skal være satt opp til minne om en pike fra et gammelt sagn. I dette sagnet fortelles det om en pike som bodde i området rundt Kongerød. Hun skulle giftes bort til en vikinghøvding. Pikens far og vikinghøvdingen var blitt enig om giftermålet, men piken satte seg kraftig til motverge. «Mitt hjerte vil bli til stein, før jeg gifter meg med ham» var pikens bastante beskjed til faren. Hun ble derfor jaget på dør, med beskjed om at hun aldri mer måtte vise seg i farens hus. På veien opp mot Kjerkåsen, som toppen heter i dag, falt hun om; hjertet hennes var blitt til stein. Sagnet sier videre at det vil bringe lykke å bære med seg en stein til Bess Varde.

På Kongerød og i Lyngbakkenområdet kan man i dag se mange gravhauger. Dette tyder på at området var et sentrum i vikingtiden.

Referanser

Skiens geografi